Eugenijus Stankus

Eugenijus Stankus (1945 m. gruodžio 10 d. Maldučiuose, Rietavo valsčiuje – 2023 m. rugpjūčio 7 d. Vilniuje)Eugenijus Stankus. Visuotinė lietuvių enciklopedija. 2018-11-21. Nuoroda tikrinta 2023-08-11. – Lietuvos matematikas.

 Biografija 
Mokėsi Rietavo vidurinėje mokykloje, Baigęs mokyklą, įstojo į Vilniaus universiteto Matematikos fakultetą, kurį baigė 1970 metais, įgydamas matematiko kvalifikaciją. 1973–1976 m. studijavo Vilniaus universiteto aspirantūroje, 1977 metais apgynė fizikos ir matematikos kandidato disertaciją tema „Tikimybiniai metodai Dirichlė L-funkcijų reikšmių pasiskirstymo teorijoje“ (darbo vadovas prof. Jonas Kubilius). Dirbo VU Matematikos ir informatikos fakultete asistentu (1970–1978 m.), vyr. dėstytoju (1978–1982 m.), docentu (1982–2008 m.), profesoriumi (2008–2014 m.). 2003–2014 m. buvo Matematikos ir informatikos metodikos katedros vedėjas. Dėstė tikimybių teoriją, tiesinę algebrą ir geometriją, skaičių teoriją, matematikos didaktiką, matematikos pagrindus ir kitus dalykus. Kėlė kvalifikaciją Maskvos M. Lomonosovo universitete, Leningrado Matematikos institute, Liono universitete. 2008 m. jis atliko habilitacinę procedūrą tema „Tikimybiniai metodai Dirichlė L-funkcijų reikšmių pasiskirstymo teorijoje“, tais pačiais metais jam suteiktas profesoriaus vardas.Mirė Rietavo savivaldybės garbės pilietis E. Stankus. etaplius.lt. 2023-08-10. Nuoroda tikrinta 2023-08-11.

Jis buvo vienas iš matematikos vadovėlių ir uždavinynų 11–12 klasėms (2003–2004 m.) autorių, aktyviai dalyvavo matematikos mokytojų kvalifikacijos kėlimo renginiuose, skaitė daug paskaitų mokytojams, parengė metodinių rekomendacijų, buvo įvairių Švietimo ir mokslo ministerijos darbo grupių narys, Valstybinio matematikos brandos egzamino programos ir užduočių rengėjas, ilgai dirbo Lietuvos matematikos mokytojų asociacijos taryboje. E. Stankus buvo vienas iš Lietuvos jaunųjų matematikų mokyklos atkūrimo 1998 metais iniciatorių, iki paskutinių dienų ruošė ir tikrino jos užduotis, ilgai tvarkė mokyklos internetinę svetainę, redagavo mokyklos leidinius. Jis aktyviai reiškėsi regioninių olimpiadų veikloje, ruošė joms užduotis, vertino mokinių darbus, skaitė paskaitas mokytojams ir mokiniams. Taip pat buvo vienas iš Rietavo komandinės matematikos olimpiados mokytojo Kazio Šikšniaus taurei laimėti organizatorių. Ši olimpiada vyko kasmet nuo 2002 iki 2019 metų.In Memoriam Eugenijui Stankui. LMD. 2023-08-08. Nuoroda tikrinta 2023-08-11.

 Mokslinė veikla 
Vedė visų savo dėstytų dalykų ir matematinės analizės praktinius užsiėmimus. Paskelbė 25 mokslinius straipsnius skaičių teorijos ir tikimybinės skaičių teorijos kryptyje, 70 straipsnių matematikos metodikos kryptyje, išleido 19 vadovėlių vidurinėms mokykloms, kolegijoms, universitetams (su bendraautoriais), sudarė (su bendraautoriais) dešimt Lietuvos jaunųjų matematikų mokyklos metodinės medžiagos knygų.Mirė Rietavo savivaldybės garbės pilietis E. Stankus. etaplius.lt. 2023-08-10. Nuoroda tikrinta 2023-08-11.

 Bibliografija 
 Matematika, 2001 m. (su A. Apyniu)
 Matematika, 2003–2004 m. (vadovėlių, uždavinynų, mokytojo knygų komplektas 11–12 klasių mokiniams, su kitais)
 Tiesinė algebra ir geometrija, 2005 m.
 Ekonometrija, 2005 m.
 Matematikos pagrindai, 2009 m. (su A. Apyniu)Eugenijus Stankus. Visuotinė lietuvių enciklopedija. 2018-11-21. Nuoroda tikrinta 2023-08-11.

 Įvertinimas 
 2016 m. Rietavo savivaldybės garbės pilietisIn Memoriam Eugenijui Stankui. LMD. 2023-08-08. Nuoroda tikrinta 2023-08-11.

 Šaltiniai 

Kategorija:Lietuvos matematikai
Kategorija:Vilniaus universiteto dėstytojai